UniCredit Bank a încheiat cu BERD prima sa tranzacție de securitizare sintetică
UniCredit Bank, membră a Grupului UniCredit, și BERD își extind parteneriatul în România, prin semnarea unui acord de securitizare sintetică, potrivit unui comunicat emis redacției. Tranzacția presupune protecția împotriva riscului de credit pentru o tranșă din portofoliul securitizat sub forma de garanție. Portofoliul, cu o valoare securitizată de aproximativ 775 milioane de euro, include credite pentru întreprinderi mici și mijlocii (IMM) și împrumuturi pentru corporații acordate de UniCredit Bank.